ai4bharat/Pralekha huggingface dataset:
قبائیلی امور کی وزارت
جول اورم کل جنگل کی پیداوار کے لئے ایم ایس پی اور قدر میں اضافے کے لئے وَن دھن کا آغاز کریں گے
نئی دہلی،27 ؍فروری، قبائلی امور کے مرکزی وزیر جناب جول اورم نئی دہلی میں ڈاکٹر امبیڈکر بین الاقوامی سینٹر میں 28 فروری 2019 کو قبائلی امور کی وزارت کے تحت ٹرائفیڈ کے ذریعے منعقد کی جانے والی ورکشاپ میں جنگل کی چھوٹی پیداوار کے لئے کم از کم امدادی قیمت  اور اس کی قدر میں اضافے کی اسکیم ’’وَن دھن ‘‘ کا آغاز کریں گے۔ پورے دن چلنے والی اس ورکشاپ میں 30 ریاستی حکومتوں کے نمائندوں اور فریق تنظیموں کو مدعو کیا گیا ہے، جس میں مندوبین کے ساتھ اسکیم کے منصوبے اور اس کے نفاذ کے بارے میں تبادلہ خیال کیا جائے گا۔
قبائلی امور کی وزارت اب ’’ون دھن‘‘ اسکیم میں توسیع کررہی ہے اور اسے ملک کے تمام قبائلی اضلاع میں مرحلے وار توسیع دینے اور قبائلیوں کی قابل قدر آبادی والے اضلاع کے ساتھ آغاز کرنے کے لئے تیار ہے۔ وزیراعظم نریندر مودی نے 14 اپریل 2018 کو چھتیس گڑھ کے بیجا پور ضلع میں ون دھن اسکیم کا آغاز کیا تھا۔ وزارت نے جنگل کی 50 چھوٹی پیداواروں کے لئے کم از کم امدادی قیمت  کا احاطہ کیا ہے۔ ان اشیاء کے لئے ایم ایس پی میں ہر ایک کے لئے 30 فیصد سے 40 فیصد تک کا اضافہ کیا گیا ہے۔
جنگل کی ان چھوٹی پیداواروں کی خریداری ہاٹ بازاروں میں شروع ہوگی جہاں قبائلی اپنی پیداوار لے کر پہنچتے ہیں ۔ یہ خریداری ریاستی سرکار کی ایجنسیوں اور متعلقہ اضلاع کے ضلع کلکٹروں کی مدد کی جائے گی۔ اسکیم کے لئے ایک بڑی مہم بھی چلائی جائے گی۔ اس سلسلے میں تجویز ہے کہ ملک میں تقریبا 6 ہزار ون دھن وکاس کیندر قائم کئے جائیں گے جس میں ہر ایک میں 300 چننے والے قبائلی ہوں گے۔ اس طرح تقریبا 45 لاکھ قبائلیوں کو روز گار ملے گا۔
خوراک کی ڈبہ بندی کی صنعت کی وزارت اور قبائلی امور کی وزارت نے تقریبا 11 کروڑ روپے کی لاگت سے چھتیس گڑھ کے جگ دل پور اور مہاراشٹر کے رائے گڑ ھ میں جنگلاتی پیداوار کو ڈبہ بند کرنے کے دو چھوٹے یونٹ قائم کرنے کا فیصلہ کیا ہے۔ ان یونٹو ں میں قبائلی چننے والوں کے ذریعے جنگل کی چھوٹی پیداوار حاصل ہوگی اور ملک بھر کے قبائلی یونٹوں کے ذریعے ایم ایس پی پر خریدی گئی اجناس لائی جائیں گی۔ اس کی اہم پیداوار ورراثتی مہووا کو اصل دھارے میں شامل کرنا ہے جو ایک قبائلی مشروب ہے، اسے ان یونٹوں میں تیار کرکے پورے ملک میں فروخت کیا جائے گا۔
ٹرائفیڈ نے سرکاری سیکٹر کے یونٹوں سے سی ایس آر فنڈ حاصل کرنے کے لئے فرینڈس آف ٹرائبس بھی شروع کی ہے اور ان سے اپنی سی ایس آر کے اقدامات کے ذریعے صنعت کاری کو فروغ دینے کے پروگرام کے لئے فنڈ فراہم کرنے کی درخواست کی ہے۔ بی پی سی ایل ، آئی او سی ایل اور ایس پی ایم سی ایل نے چھتیس گڑھ مدھیہ پردیش کے بروانی راج نند گاؤں ، دیواس اور ہوشنگ آباد اضلاع میں ون دھن کارروائیوں کے لئے ایک ہزار کروڑ روپے منظور کئے ہیں۔
۔۔۔۔۔۔۔۔۔۔۔۔۔۔۔

U-1261
(Visitor Counter : 66
نائب صدر جمہوریہ ہند کا سکریٹریٹ
نائب صدر جمہوریہ ایم وینکیا نائیڈو نے مادری زبان میں عبور حاصل کرنے کی ضرورت پر زور دیا
کسی بھی زبان کو سیکھنے کا مطلب ہے ثقافت اور اقدار کو ملانا:نائب صدر جمہوریہ ہند
انسانیت کے اتحاد کو فروغ دینے کے لئے زیادہ سے زیادہ زبانیں سیکھنے کے لئے عوام سے اپیل
نائب صدر جمہوریہ ہند جناب ایم وینکیا نائیڈو نے آج لوگوں سے اپنی مادری زبان کو سیکھنے، پڑھنے اور اس پر عبور حاصل کرنے کی اپیل کی، ساتھ ہی انہوں نے لوگوں کو مختلف ثقافتی گوناگونیت اور مختلف اقدار کے نظام کو جاننے کے لئے زیادہ سے زیادہ دیگر زبانیں بھی سیکھنے کا مشورہ دیا۔ انہوں نے کہا کہ دیگر زبانوں کو سیکھنے سے انسانیت میں اتحاد کے رشتے مضبوط ہوں گے اور ساتھ ہی مختلف قسم کے مواقع بھی بڑھیں گے۔
آج امریکہ کے سان فرانسیسکو میں منعقد عالمی تیلگو ثقافتی تقریب کے موقع پر شریک مہمانوں اور نمائندوں کو آن لائن خطاب کرتے ہوئے جناب نائیڈو نے کہا کہ زبان صرف کسی بھی فرد کا وسیلہ ہی نہیں ہے بلکہ وہ ثقافت کو بھی ظاہر کرتا ہے۔ جناب نائیڈو نے زور دیتے ہوئے کہا کہ زبان اظہار رائے کے وسیلے سے زیادہ بڑھ کر ہے۔ انہوں نے کہا کہ ہر زبان صدیوں سے دوسری زبانوں کے ساتھ رابطہ اور بات چیت کے ذریعہ سے ہی فروغ پاتی ہے اور پھل پھول جاتی ہے۔ انہوں نے کہا کہ ہر زبان ایک ارتکائی عمل کا نتیجہ ہے، جو دوسروں کے ساتھ بات چیت کی طویل مدت کے دوران دوسری زبانوں سے نکلتی ہے۔
نائب صدر جمہوریہ نے کہا کہ ہر تہذیب اپنے شہریوں کو زبان میں اپنے سماجی، ثقافتی، تاریخی، معاشی اور فیزیکل تناظر میں خود کوظاہر کرتی ہے۔ جناب نائیڈو نے کہا کہ زبان ہی آپ کی پہچان سے روشناس کراتی ہے اورہمارےاس بنیادی سوال کا حل ڈھونڈتی ہے کہ آخر ہم ہیں کون۔ وہ بتاتی ہے کہ کوئی شخص اپنی تہذیب، ثقافت اور اپنے اقدار کو پیش کرے۔ انہوں نے زور دیتے ہوئے کہا کہ زبان کسی فرد کی شناخت کا اصولی وسیلہ ہے۔
اس بات کا ذکر کرتے ہوئے کہ ایک عام زبان اتحاد اور کمیونٹی کی ترقی کو فروغ دیتی ہے، جناب نائیڈو نے عوام سے اپیل کی کہ وہ گوناگوں ثقافتوں کو وسیع طور پر سمجھنے کے لئے زیادہ سے زیادہ زبانیں سیکھیں۔ انہوں نے نظریے اور تناظر کو تبدیل کرنے کے لئے ثقافت اورلسانی تبادلوں کی ضرورت پر زور دیا۔
جناب نائیڈو نے عوام سے اپیل کی کہ وہ ہمیشہ اپنی زندگی میں انگریزی کے چار ایم کی اہمیت کو سمجھیں، ان کا احترام کریں۔ یہ چار لفظ ہیں ماں، مادر وطن، مادری زبان اور مینٹر ۔
نائب صدر جمہوریہ نے کہا کہ مذہب ذاتی آزادی کا راستہ ہوسکتا ہے، لیکن ثقافت اس مقصد کو پورا کرنے کے لئے لوگوں کی زندگی کی رہنمائی کرتی ہے۔ زبان ہماری زندگی، ہمارے کردار اور خیالات کو گڑھتی ہے۔ اسی لیے رشیوں اور اچاریوں نےزبان کی اصلیت پر خاص زور دیا ہے۔
.....................
م ن، ح ا، ع ر
25-07-2020
U-4136
(Visitor Counter : 139
وزارت دفاع
دفاعی عملے کے لیے بہبود کے اقدامات
نئی دہلی،20دسمبر، 2021/خدمات انجام دیتے ہوئے عملے کی پریشانیوں کو فوج کی تینوں شاخیں مقررہ طریق کار کے مطابق دور کرتی ہیں۔ سروس کے سبھی دفاتر کے عملے کے سروس ڈائریکٹوریٹس ان شکایات کےازالے میں سرگرم رہتے ہیں۔ حکومت نے فوجیوں کی راحت کے تئیں بہت سے اقدامت کیے ہیں جن میں تربیت یافتہ نفسیات داں ، کونسلرس کی تعیناتی خوراک اورلباس کی کوالٹی میں بہتری ، کشیدگی سے نمٹنے میں تربیت ، تفریحی سہولیات ، جاری دوستی کا نظام ، چھٹیوں کی رعایات ، سینئر حکام تک رسائی ، سرحدی علاقوں سے فوجیوں کی نقل و حرکت کی سہولیات اور مختلف سطحوں پر شکایات کو دور کرنے کے نظام کا قیام شامل ہے۔ کارروائی کرنے کے دوران مسلح فوجوں کے جوان جو کارروائی کے دوران مارے جاتے ہیں ان کے لیے انعامات فراہم کیے گئے ہیں۔
ریٹائرڈ فوجیوں کی شکایات کے ازالے کے لیے دفاعی پنشن کی عدالتوں ، جانبازوں کے دن ، آر ٹی آئی سیل، سی پی گرام سیل کی شکل میں بہتر سے اقدامات کیے گئے ہیں ۔ مسلح فوجوں کے فلیگ ڈے فنڈ میں رقم کے اضافے کے لیے بھی وافر اقدمات کیے گئے ہیں۔ یہ فنڈ ریٹائرڈ فوجیوں کی بہبود اور امداد کے لیے استعمال کیا جاتا ہے۔ مالی سال 21-2020 میں مختلف اسکیموں کے تحت 133.31 کروڑ روپے کی مالی مدد 37815 فوجیوں کو دی گئی ۔ اس کے علاوہ وزیراعظم اسکالرشپ اسکیم  کے تحت مالی سال 21-2020 میں 10268 مستفیدین کو اسکالرشپ بھی دی گئی۔
یہ جانکاری راجیہ سبھا میں آج نائب وزیر دفاع جناب اجے بھٹ نے جناب سشیل کمار گپتا کو ایک تحریری جواب میں دی۔
۔۔۔
ش ح ۔ اس۔ ت ح ۔
U –14563
(Visitor Counter : 104
صدر جمہوریہ کا سکریٹریٹ
صدر جمہوریہ ہند نے ڈاکٹر راجندر پرساد کو ان کے یوم پیدائش پر گلہائے عقیدت پیش کئے
صدر جمہوریہ ہند محترمہ دروپد مرمو نے، آج  کو راشٹرپتی بھون میں بھارت کے پہلے صدر جمہوریہ ہند ڈاکٹر راجندر پرساد کو ان کے یوم پیدائش پر گلہائے عقیدت نذر کئے۔
وزیراعظم کا دفتر
بھارت –ازبیکستان ورچوئل سربراہ اجلاس میں وزیراعظم کاافتتاحی خطاب
عالیجناب ، نمسکار!
سب سے پہلے تومیں 14دسمبرکو آپ کی مدت کار کے 5ویں سال میں داخل ہونے کے لئے مبارکباد اورنیک خواہشات پیش کرناچاہتاہوں ۔
میں اس سال ازبیکستان کے دورے کے لئے پرجوش تھا۔
کووڈ -19وباء کی وجہ سے میرا دورہ تونہیں ہوپایا ، لیکن مجھے خوشی ہے کہ ‘‘work from anywhere’’کے اس دورمیں ہم آج ورچوئل طریقے سے مل رہے ہیں ۔
عالیجناب ،
بھارت اورازبیکستان دوخوشحال تہذیبیں ہیں ۔ ہمارے قدیم زمانے سے ہی مستقل آپسی تعلقات رہے ہیں ۔
ہمارے علاقے کی چنوتیوں اورمواقع کے بارے میں ہماری سمجھ اوراپروچ میں بہت مماثلت ہے اور اس لئے ہمارےتعلقات ہمیشہ سے بہت مضبوط رہے ہیں ۔
2018اور2019میں آپ کے بھارت دوروں کے دوران ہمیں کئی معاملوں پر تبادلہ خیال کرنے کا موقع ملا ، جس سے ہمارے تعلقات میں ایک نئی رفتاردیکھنے کوملی ۔
عالیجناب ،
شورش پسندی ، شدت پسندی اورعلیحدگی پسندی کے بارے میں ہماری ایک جیسی فکرمندیاں ہیں ۔
ہم دونوں ہی دہشت گردی کے خلاف مضبوطی سے ایک ساتھ کھڑے ہیں ۔ علاقائی تحفظ کے معاملوں پربھی ہمارانظریہ ایک جیسا ہے ۔
ہم متفق ہیں کہ افغانستان میں امن کی بحالی کے لئے ایک ایسا عمل ضروری ہے جو خود افغانستان کی قیادت اور کنٹرول میں ہو۔ گذشتہ دودہائیوں کی حصولیابیوں کومحفوظ رکھنا بھی ضروری ہے ۔
بھارت اور ازبیکستان نے مل کرانڈیا۔ سینٹرل ایشیا ڈائیلاگ کی شروعات کی تھی ۔ اس کی شروعات پچھلے سال سمرقندسے ہوئی تھی ۔پچھلے کچھ برسوں میں ہمار ی اقتصادی شراکت داری بھی مضبوط ہوئی ہے ۔
ہم ازبیکستان کے ساتھ اپنی ڈیولپمنٹ پارٹنرشپ کوبھی اورمستحکم بناناچاہتے ہیں ۔
مجھےیہ جان کرخوشی ہے کہ بھارتیہ لائن آف کریڈٹ کے تحت کئی پروجیکٹوں پرغورکیاجارہاہے ۔
آپ کی ترقیاتی ترجیحات کے مطابق ہم بھارت کی expertise اورتجربہ ساجھاکرنے کے لئے تیارہیں ۔
انفراسٹرکچر، آئی ٹی ، تعلیم ، صحت ، ٹریننگ اورصلاحیت سازی جیسے شعبوں میں بھارت میں کافی صلاحیت ہے جو ازبیکستان کے کام آسکتی ہے ۔ ہمارے درمیان زراعت سے متعلق جوائنٹ ورکنگ گروپ کا قیام ایک اہم اورمثبت قدم ہے ۔ اس سے ہم اپنے زرعی کاروبارکو بڑھانے کے مواقع کھوج سکتے ہیں جس سے دونوں ملکوں کومدد ملے گی ۔
عالیجناب ،
ہماری سیکوریٹی ساجھیداری دوطرفہ رشتوں کاایک مضبوط ستون بنتی جارہی ہے ۔
پچھلے سال ہماری مسلح افواج کا سب سے پہلامشترکہ فوجی مشق ہوا ۔
خلاء اورایٹمی توانائی کے شعبوں میں بھی ہماری مشترکہ کوششیں بڑھ رہی ہیں ۔
یہ بھی اطمینان کی بات ہے کہ کووڈ -19وباء کے اس مشکل دورمیں دونوں ملکوں نے ایک دوسرے کوبھرپورتعاون دیاہے ۔ خواہ دوائیوں کی سپلائی کے لئے ہو یاایک دوسرے کے شہریوں کو محفوظ طورپرگھرلوٹانے کے لئے ۔
ہماری ریاستوں کے درمیان بھی تعاون بڑھ رہاہے ۔ گجرات اور اندیجوں کی کامیاب ساجھیداری کے ماڈل پراب ہریانہ اورفرگانہ کے درمیان تعاون کاخاکہ بن رہاہے ۔
عالیجناب ،
آپ کی قیادت میں ازبیکستان میں اہم تبدیلی آرہی ہے اوربھارت میں بھی ہم اصلاحات کے راستے پرگامزن ہیں ۔
اس سے کووڈکے بعد دورمیں ہمارے درمیان باہمی تعاون کے امکانات مزید بڑھیں گے ۔
مجھے یقین ہے کہ آج کی ہماری اس چرچاسے ان کوششوں کو نئی سمت اورتوانائی ملے گی ۔
عالیجناب ،
میں اب آپ کوآپ کے افتتاحی خطاب کے لئے مدعوکرتاہوں ۔
نائب صدر جمہوریہ ہند کا سکریٹریٹ
نائب صدر جمہوریہ نے دسہرہ کے موقع پر ملک کے عوام کو مبارکباد دی
نائب صدر جمہوریہ ہند جناب جگدیپ دھنکھڑ نے دسہرہ کے موقع پر عوام کو مبارکباد دی ہے۔ ان کے پیغام کا مکمل متن درج ذیل ہے-
’’میں پورے ہندوستان میں روایتی جوش و خروش سے منائے جانے والے تہوار دسہرہ کے پرمسرت موقع پر اہل وطن کو دل کی گہرائیوں سے مبارکباد اور نیک خواہشات پیش کرتا ہوں ۔
برائی پر اچھائی کی جیت کی علامت کے طور پر، دسہرہ ’دھرم‘ یا نیکی میں ہماری عقیدت کو مزید تقویت پہنچاتا ہے۔ یہ بھگوان رام کی سچائی، انصاف، ہمدردی، فرض اور حوصلے خوبیوں کی خوبیوں کو یاد کرنے اور ان سے تحریک حاصل کرنے کا ایک موقع ہے۔
میری خواہش ہے کہ یہ تہوار ملک میں امن، خوشحالی اور ہم آہنگی لائے۔
اس پیغام کا ہندی ترجمہ درج ذیل ہے۔
“सम्पूर्ण भारत में पारंपरिक हर्षोल्लास के साथ मनाए जाने वाले पर्व, दशहरा के सुअवसर पर देशवासियों को हार्दिक शुभकामनाएं तथा बधाई देता हूं।
बुराई पर अच्छाई की विजय का प्रतीक दशहरा, धर्म में हमारी आस्था को और भी दृढ़ करता है। यह पर्व, सत्य, न्याय, करुणा, कर्तव्य तथा साहस जैसे भगवान राम के सद्गुणों को स्मरण करने तथा उनसे प्रेरणा लेने का है।
मेरी कामना है कि यह त्यौहार राष्ट्र में शांति, समृद्धि तथा सौहार्द लाए।”
۔۔۔۔۔۔۔۔۔۔۔
ش ح۔ا گ۔ن ا۔
U-11039
(Visitor Counter : 65
شہری ہوابازی کی وزارت
آئی جی آئی ہوائی اڈے پر بھیڑ کم کرنے کے لیے متعدد اقدامات کیے گئے ہیں
آئی جی آئی ہوائی اڈے پر بھیڑ کو کم کرنے کے لیے اٹھائے گئے اقدامات درج ذیل ہیں:-
i) گاڑیوں کی بھیڑ سے بچنے کے لیے روانگی کے فورکورٹ پر اضافی ٹریفک مارشلز کو تعینات کیا گیا ہے
ii) مسافروں کی پیشگی رہنمائی کے لیے ناکا پوائنٹ پر داخلی گیٹ نمبر کے ساتھ کم سے کم انتظار کا وقت ظاہر کرنے والا بورڈ لگا دیا گیا ہے
iii) تمام روانگی کے داخلی دروازوں پر ڈسپلے بورڈ نصب کیے گئے ہیں جو انتظار کے وقت سے متعلق حقیقی وقت کا ڈیٹا فراہم کرتے ہیں۔ اس حوالے سے معلومات سوشل میڈیا پر شیئر کی جا رہی ہیں
iv) مسافروں کے لیے ایئر ٹکٹ/ بورڈنگ پاس اور شناختی ثبوت کے دستاویز کے ساتھ تیار رہنے کے لیے داخلی دروازے پر آگاہی پوسٹر۔ داخلی گیٹ پر مسافروں کی مدد کے لیے خصوصی عملہ تعینات کیا گیا ہے
v) مسافروں کے داخلے کے لیے دو اضافی داخلی دروازے کھول دیے گئے ہیں
vi) سی آئی ایس ایف کی طرف سے اضافی افرادی قوت کی تعیناتی کی گئی
vii) سامان کی جانچ کے لیے اضافی ایکسرے مشینوں کی تعیناتی
viii) سی سی ٹی وی اور کمانڈ سینٹر کے ذریعے نگرانی
ix) ہجوم کے انتظام کے لیے کاؤنٹ میٹر کا استعمال
x) ہوائی اڈے کے آپریٹر نے ٹرمینل 3 پر مصروف اوقات میں پروازیں کم کرنے یا انہیں دوسرے دو ٹرمینلز پر منتقل کرنے کا مشورہ دیا
xi) ایئر لائنز کو تمام چیک ان/ بیگیج ڈراپ کاؤنٹرز پر کافی افرادی قوت تعینات کرنے کا مشورہ دیا گیا
xii) ہوائی مسافروں کو DigiYatra استعمال کرنے کی ترغیب دی گئی، جو کہ چہرے کی شناخت کی ٹیکنالوجی پر مبنی بایومیٹرک فعال ہموار سفر کا تجربہ ہے۔
xiii) ایئر لائنز کو مشورہ دیا گیا ہے کہ داخلے/ سیکیورٹی گیٹس پر مسافروں کی آسانی سے آمد و رفت میں مدد کے لیے جاری کردہ ٹکٹوں پر بارکوڈ کی مکمل تعمیل کریں۔
شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں یہ معلومات فراہم کی۔
وزارتِ تعلیم
جناب دھرمیندر پردھان تعلیم اور صلاحیت سازی کے شعبے میں ربط، اشتراک اور اشتراک کے امکانات کو تلاش کرنے کے لئے چار روزہ دورے پر آسٹریلیا روانہ
تعلیم و صلاحیت سازی اور صنعت کاری کے مرکزی وزیر جناب دھرمیندر پردھان ہند-آسٹریلیاکے تعلقات کو مضبوط کرنے اور تعلیم و صلاحیت سازی کے شعبے میں ربط، اشتراک اور اشتراک کے امکانات کو تلاش کرنے کےلئے آسٹریلیا کے چار روزہ دورے پر ہیں۔
روانگی سے قبل اپنے بیان میں جناب پردھان نے کہا کہ ہندوستان کے تعلیمی شعبے میں بہتری اور ہند-آسٹریلیا دو طرفہ تعلقات میں نئے جوش نے دونوں فریق کے لئے معلومات پر مبنی معیشت کو ہمارے تعاون کے اہم ستون کی شکل میں قائم کرنے کے وسیع مواقع کھول دیئے ہیں۔انہوں نے اعتماد ظاہر کیا کہ یہ دورہ ہمارے مقصد کے اتحاد کو رفتار دے گا۔ بین الاقوامی علم کے پلوں کی تعمیر میں مدد کرے گا اور لرننگ، ہنرمندی، تحقیق، اختراعات، کاروبار ان تمام شعبوں میں تمام سطحوں پر ہمارے ربط کو مزید وسعت دے گا اور دونوں ملکوں کے لوگوں کے آپسی روابط کو مضبوط کرے گا۔
اپنے چار روزہ دورے کے دوران 21؍اگست کو وزیر موصوف ہندوستانی غیر مقیم شہریوں کے ساتھ بات چیت کریں گے۔اگلے روزجناب پردھان اپنے آسٹریلیائی ہم منصب جناب جیسن کلیئر کے ساتھ ہند-آسٹریلیا تعلیمی کونسل کی چھٹی میٹنگ کی مشترکہ صدارت کرنے کے لئے ویسٹرن سڈنی یونیورسٹی کا دورہ کریں گے۔این ایس ڈبلیو وزیر تعلیم ، عزت مآب سارہ میشیل ایم ایل سی کے ساتھ جناب پردھان ایک اسکول کا دورہ کریں گے۔وہ سڈنی میں واقع ٹیف این ایس ایف اور یونیورسٹی آف نیو ساؤتھ ویلس کا بھی دورہ کریں گے، جہاں وہ وائس چانسلروں اور آسٹریلیائی حکومت کے محکمہ تعلیم کے اعلیٰ نمائندوں سے گفتگو کریں گے۔
23؍اگست 2022ء کو وزیر محترم ملبورن میں کنگن انسٹی ٹیوٹ اور ڈیکن یونیورسٹی کا دورہ کریں گے۔ وہ ماہرین تعلیم اور آسٹریلیائی تعلیم و اسکلنگ ایکو سسٹم کے قائدین اور ملبورن میں رہنے والے غیر مقیم ہندوستانی شہریوں سے ملاقات کریں گے۔ جناب پردھان ممبرپارلیمنٹ، صلاحیت سازی اور تربیت کے وزیر عزت مآب برینڈن اوکانر کے ساتھ ایک ورچوئل دو طرفہ میٹنگ بھی کریں گے۔ اگلے روز جناب پردھان کامیاب ہند-آسٹریلیا تحقیقی تعاون کی تعمیر کو لے کر ’گروپ آف 8‘کے ساتھ مکالمہ کریں گے۔ وہ آسٹریلیا انڈین چیمبر آف کامرس اور موناش یونیورسٹی کے ذریعے منعقد ڈائیلاگ میں بھی حصہ لیں گے۔بعد میں وزیر موصوف ملبورن میں ہندوستانی طلباء کے ساتھ بات چیت کریں گے۔
وزارت دفاع
رکشا راجیہ منتری شری شریپدنائک نے بچوں سے کہا کہ وہ ‘نیو انڈیا’ کی تعمیر میں اہم رول ادا کریں
نئی دہلی،11 اگست / رکشا راجیہ منتری شری شریپد نائک نے آج بچوں کی حوصلہ افزائی کی کہ وہ ہندوستان کو نئی اونچائیوں تک پہنچانے کے لیے وزیراعظم جناب نریندر مودی سے تحریک حاصل کریں۔ رکشا راجیہ منتری 41 سرکاری اسکولوں سے آئے ہوئے 3500 بچوں سے خطاب کر رہے تھے جو کہ ‘نیا بھارت ’ کا مظاہرہ کریں گے۔ ساتھ ہی اُن 700 این سی سی کیڈٹس سے بھی خطاب کر رہے تھے جو 15 اگست 2019 کوعظیم الشان لال قلعہ میں یوم آزادی کی تقریبات میں حصہ لیں گے۔ شری شریپد نائک نے طلبا سے کہا کہ وہ اپنے اندر اُن خصوصیات کو پیدا کریں جن کا ذکر وزیراعظم اپنے یوم جمہوریہ کے خطاب میں کریں گے۔
رکشا راجیہ منتری نے تقریبات کی تیاری میں گزشتہ کچھ دنوں سے اس چیلنج بھرے موسم میں گھنٹوں بیٹھے رہنے کے عزم کے لیے بچوں کی بھی تعریف کی۔ انہوں نے کہا کہ اس لیے آپ کی سخت محنت کے لیے آپ کو یادگار دیتے ہوئے مجھے بہت زیادہ خوشی ہو رہی ہے۔
بعد میں رکشا راجیہ منتری نے شرکت کرنے والے ہر ایک اسکول کے ایک استاد اور ایک طالب علم کو اور این سی سی گروپ کے یونٹ انچارج کو اور تمام شرکت کرنے والے بچوں /کیڈٹس کی جانب سے ایک کیڈٹ کو سوینیئر پیش کیا۔
وزارت دفاع
بھارتی بحریہ اور ڈائریکٹوریٹ جنرل آف شپنگ کے درمیان بھارتی بحریہ کے عملے کی مرچینٹ نیوی کو منتقلی کے لیے مفاہمت نامے پر دستخط
نئی دہلی، 22/جون 2022 ۔ بھارتی بحریہ  اور ڈائریکٹوریٹ جنرل آف شپنگ کے درمیان 20 جون 2022 کو ایک تاریخی مفاہمت نامہ  پر دستخط کیے گئے ہیں، تاکہ بھارتی بحریہ کے عملے کو، جو خدمات انجام دے رہے ہوں اور ریٹائرڈ ہوں، دونوں کو مرچینٹ نیوی میں منتقل کیا جاسکے۔ اس مفاہمت نامہ کے ذریعے، ڈی جی شپنگ نے بین الاقوامی ایس ٹی سی ڈبلیو  کنونشنز کے مطابق آئی این اہلکاروں کے سرٹیفکیشن کا تصور کیا ہے، تاکہ عزت مآب وزیر اعظم کے، بھارتی موجودگی کو بڑھانے اور گلوبل سی فیررس میں حصہ لینے کے وژن کو آگے بڑھایا جا سکے۔ یہ مفاہمت نامہ بلیو اکانومی سمیت میری ٹائم ڈومین پر حکومت ہند کی توجہ کے ساتھ ساتھ ہنرمند اور تربیت یافتہ انسانی وسائل کے بہترین استعمال کے مطابق بھی ہے۔
اس منتقلی کو نافذ کرنے کا تفصیلی طریقہ کار ڈی جی شپنگ نے 2022 کے ڈی جی ایس آرڈر 17 کے ذریعے جاری کیا ہے۔ یہ آرڈر آئی این اہلکاروں کے ذریعے بحری  سمندری خدمات اور جدید تربیت کو تسلیم کرتا ہے اور آئی این کے تقریباً تمام افسروں اور ملاحوں  کے کیڈرز کا احاطہ کرتا ہے۔ یہ اسکیم سمندری اور تکنیکی ڈومین دونوں میں بحریہ کے اہلکاروں کو، جبکہ وہ عالمی سطح پر تسلیم کی جانے والی بحریہ کی سروس میں ہوں، متعلقہ بریجنگ کورسز اور امتحانات سے گزرنے کے بعد اور کچھ معاملات میں کم از کم مرچینٹ شپ سی سروس، جیسا کہ ایس ٹی سی ڈبلیو کی دفعات کے تحت لازمی ہے، کی تکمیل کے بعد اہلیت کا سرٹیفکیٹ حاصل کرنے کو یقینی بنائے گی۔ اس سے عملے کو مختلف عہدوں پر آن بورڈ مرچینٹ شپس، بھارت کے ساتھ ساتھ پوری دنیا کی شپنگ کمپنیوں میں آسانی سے منتقلی میں مدد ملے گی۔
منتقلی کی اسکیمیں، جو گہرے غور و خوض کے بعد اور بین الاقوامی ضوابط سمیت بہت سے عوامل کو مدنظر رکھتے ہوئے وضع کی گئی ہیں، نے مختلف التزامات متعارف کروائی ہیں، جو آئی این اہلکاروں، یہاں تک کہ اعلیٰ عہدوں پر فائز افراد کو بھی مرچینٹ نیوی میں براہ راست منتقلی کی پیشکش کرتی ہیں۔ آئی این اہلکار بحریہ میں کافی تجربہ رکھنے کے بعد اب ناٹیکل سائیڈ میں لامحدود ٹنیج کے بیرون ملک جانے والے بحری جہازوں میں ماسٹرز کے طور پر اور انجینئرنگ ڈومین میں چیف انجینئرز کے عہدے تک براہ راست شامل ہو سکیں گے۔
صحت اور خاندانی بہبود کی وزارت
صحت و کنبہ بہبود کی مرکزی وزیر مملکت، ڈاکٹر بھارتی پروین پوار نے کوزی کوڈ، کیرالا میں پھوٹ پڑنے والے نپاہ وائرس پر قابو پانے کے لیے کیے گئے اقدامات کا جائزہ لیا
تیاریوں کا جائزہ لینے کے لیے پونے میں واقع آئی سی ایم آر۔ این آئی وی ادارے کا دورہ کیا
بی ایس ایل -3 تجربہ گاہوں سے لیس مرکز اور آئی سی ایم آر کی اعلیٰ سطحی ٹیمیں جانچ کے لیے کوزی کوڈ پہنچ چکی ہیں
صحت و کنبہ بہبود کی مرکزی وزیر مملکت ڈاکٹر بھارتی پروین پوار نے آج پونے میں واقع ’انڈین کونسل آف میڈیکل ریسرچ – نیشنل انسٹی ٹیوٹ آف ویرولوجی ‘ سے کیرالا کے کوزی کوڈ میں پھوٹ پڑنے والے نپاہ وائرس کی روک تھام کے لیے کیے گئے اقدامات کا جائزہ لیا۔
جائزہ لینے کے بعد، ڈاکٹر پوار نے کہا کہ ’’محترم وزیر اعظم جناب نریندر مودی کی قیادت اور محترم وزیر صحت ڈاکٹر من سکھ مانڈوِیا کی رہنمائی میں حکومت ہند صورتحال پر نظر رکھے ہوئے ہے اور وائرس کے پھیلاؤ کی روک تھام کے لیے ضروری اقدامات کیے جا رہے ہیں۔‘‘
ڈاکٹر بھارتی پوار نے کہا کہ مرکزی وزیر صحت ڈاکٹر من سکھ مانڈوِیا کی رہنمائی میں، بی ایس ایل -3 سے لیس موبائل یونٹوں کے ساتھ مرکز اور آئی سی ایم آر ۔ این آئی وی کی اعلیٰ سطحی ٹیمیں پہلے ہی کوزی کوڈ پہنچ چکی ہیں اور یہ ٹیمیں زمینی سطح پر جانچ کا عمل انجام دیں گی۔ انہوں نے یہ اعلان بھی کیا کہ کوزی کوڈ علاقے کی متاثرہ گرام پنچایتوں کو قرنطائن علاقے قرار دے دیا گیا ہے۔ اس وبائی مرض سے نمٹنے کے مقصد سے صحت عامہ سے متعلق اقدامات میں ریاست کو حمایت فراہم کرنے کے لیے مرکزی وزارت کے ذریعہ ڈاکٹر مالا چھابڑا کی قیادت میں کثیر ضابطہ جاتی ٹیم کو تعینات کیا گیا ہے۔
مرکزی وزیر نے یقین دہانی کرائی کہ مرکزی وزارت صحت اور آئی سی ایم آر – این آئی وی روزانہ اس مسئلے پر نظر رکھے ہوئے اور وائرل مرض سے نمٹنے کے لیے مرکزی حکومت کے ذریعہ تمام تر ممکنہ انتظامات کیے جا رہے ہیں۔
وزیراعظم کا دفتر
وزیر اعظم 30 نومبر کو وارانسی جائیں گے اور این ایچ-19 وارانسی –پریاگ راج سیگمنٹ کی 6 لین توسیع کاری پروجیکٹ کا افتتاح کریں گے
وزیراعظم دیودیپاکاولی میں حصہ لیں گے اور شری کاشی وشوناتھ مندر گلیارہ پروجیکٹ مقام کا بھی دورہ کریں گے
نئی دہلی،28 نومبر 2020/وزیراعظم جناب نریندر مودی 30 نومبر 2020 کو وارانسی کا دورہ کریں گے اور قومی شاہراہ -19 کے ہنڈیا  –راجا تالاب  سیگمنٹ کی چھ لین توسیع کاری پروجیکٹ کو قوم کے نام وقف کریں گے۔ دورے کے دوران، وزیراعظم دیودیپاولی میں حصہ لیں گے ، کاشی وشوناتھ مندر گلیارہ پروجیکٹ کی سائٹ پر جائیں گے اور سارناتھ آثار قدیمہ مقام کا بھی دورہ کریں گے۔
کل 2447 کروڑ روپے کی لاگت سے تیار کئے گئے نئے چوڑے اور چھ لین والے این ایچ 19 کے 73 کلو میٹر کے حصہ میں توسیع کے لئے پریاگ راج اور وارانسی کے درمیان سفر کے وقت میں ایک گھنٹے کم لگنے کا امکان ہے۔
دیو دیپاولی جو وارانسی میں روشنی اور جوش و خروش کا دنیا بھر میں مقبول تہوار بن گیا ہے، کارتک ماہ کی پورنیما کو منایا جاتا ہے۔ وارانسی کے گھاٹ پر وزیراعظم کے دیا جلانے کے ساتھ ہی اس فیسٹول کی شروعات ہوگی، بعد میں دریائے گنگا کے دونوں کناروں پر گیارہ لاگھ دیپ جلائے جائیں گے ۔
سفر کے دوران ، وزیراعظم زیر تعمیر کاشی وشو ناتھ مندر گلیارہ پروجیکٹ کی رفتار کا جائزہ لینے کے لئے سائٹ پر بھی جائیں گے۔ وہ سارناتھ کے آثار قدیمہ مقام پر لائٹ اینڈ ساؤنڈ شو بھی دیکھیں گے، جس کا افتتاح انہوں نے اسی ماہ کے شروع میں کیا تھا۔
م ن۔ ش ت۔ج
Uno-7668
(
وزارت دفاع
یومِ جمہوریہ ، 2021 ء کے امتیازی خدمات اور بہادری ایوارڈ پانے والوں کی فہرست
نئی دلّی ، 26 جنوری / مندرجہ ذیل بحریہ کے ، اُن اہل کاروں کے نام دیئے گئے ہیں ، جنہیں 26 جنوری ، 2021 ء انفرادی خدمات / بہادری ایوارڈ دیئے جائیں گے ۔
پرم وششٹ سیوا میڈل
- ۔ وی ، اے ڈی ایم ، آر ہری کمار ، اے وی ایس ایم ، وی ایس ایم
- ۔ وی ، اے ڈی ایم ، ایم ایس ، پوار ، اے وی ایس ایم ، وی ایس ایم
- ۔ وی ، اے ڈی ایم ، ایس آر ، سرما ، اے وی ایس ایم ، وی ایس ایم
اَتی وششٹ سیوا میڈل
- ۔ آر ، اے ڈی ایم ، فلیپوس جارج پینوموٹل ، این ایم
- ۔ آر ، اے ڈی ایم ، وی موہن دوس ، وی ایس ایم
- ۔ آر ، اے ڈی ایم ، سری نواس وینم ، این ایم
- ۔ آر ، اے ڈی ایم ، سوامی ناتھن کرشنا ، وی ایس ایم
- ۔ آر ، اے ڈی ایم ، سوامی ناتھن راجا رام ، این ایم
- ۔ آر ، اے ڈی ایم ، سنجے وتساین ، این ایم
- ۔ آر ، اے ڈی ایم ، سری کمار نائر ، این ایم
نو سینا میڈل 
- ۔ سی ڈی آر ، گورو کمار سینی
نو سینا میڈل 
- ۔ ایس یو آر جی ، آر ، اے ڈی ایم شیلا سمانتا متھائی ، وی ایس ایم
- ۔ سی ایم ڈی ای ، روی ملہوترا ، وی ایس ایم
- ۔ سی ایم ڈی ای ، انل ماریا
- ۔ سی ایم ڈی ای ، راہل ولاس کوکھلے
- ۔ سی ایم ڈی ای ، راج دیپ سنگھ دھلیوال
- ۔ سی ایم ڈی ای ، اے این ، ستیش ، وی ایس ایم
- ۔ سی اے پی ٹی ، ستیش میگھ ناتھ شینائی
- ۔ سی اے پی ٹی ، پی ای پرساد
وششٹ سیوا میڈل
- ۔ آر ، اے ڈی ایم سندیپ مہتہ
- ۔ ایس یو آر جی ، آر ، اے ڈی ایم ، آرتی سرین
- ۔ سی ایم ڈی ای ، سری کانت کیسنور باندو پنت
- ۔ سی ایم ڈی ای ، اشوک کمار رائے
- ۔ سی ایم ڈی ای سدھارت سنت
- ۔ سی ایم ڈی ای ، پرشانت چودھری
- ۔ سی ایم ڈی ای ، اجے بی
- ۔ سی ایم ڈی ای ، رمیش ایم ایس مینن
- ۔ سی ایم ڈی ای ، مارواہ گوتم
- ۔ سی اے پی ٹی ، پنکج چوہان
- ۔ ایس یو آر جی ، سی اے پی ٹی ، دویا گوتم
- ۔ سی اے پی ٹی بریندر سنگھ بینس
- ۔ سی اے پی ٹی ، سمیت سنگھ سودھی
- ۔ سی اے پی ٹی ، کپل بھاٹیا
- ۔ ایس یو آر جی ، سی ڈی آر ، کوشک کمار بھول
- ۔ جے سنگھ ایم سی پی او آئی 
۔ ۔۔۔۔۔۔۔ ۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔

U. No. 828
(Visitor Counter : 158
امور داخلہ کی وزارت
حکومت ہند نے منی پور میں، منی پور کےگورنر کی زیرصدارت امن کمیٹی تشکیل دی
حکومت ہند نے منی پور میں منی پور کےگورنر کی صدارت میں امن کمیٹی کی تشکیل کی ہے۔ کمیٹی کے ارکان میں وزی اعلی، ریاستی حکومت کے چند وزراء، رکن پارلیمنٹ، اراکین قانون ساز اسمبلی اور مختلف سیاسی جماعتوں کے قائدین شامل ہیں۔ کمیٹی میں سابق سرکاری ملازمین، ماہرین تعلیم، ادیب، فنکار، سماجی کارکن اور مختلف نسلی گروہوں کے نمائندے بھی شامل ہیں۔
کمیٹی کا کام، ریاست کے مختلف نسلی گروہوں کے درمیان امن سازی کے عمل میں سہولت فراہم کرنا ہو گا،جس میں پرامن مذاکرات اور متضاد فریقوں/گروہوں کے درمیان مذاکرات شامل ہو گی۔ کمیٹی، سماجی ہم آہنگی، باہمی افہام و تفہیم کو مضبوط بنائے گی اور مختلف نسلی گروہوں کے درمیان خوشگوار رابطے کی سہولت فراہم کرے گی۔
مرکزی وزیر داخلہ اور تعاون کے وزیر جناب امت شاہ نے 29 مئی 2023 سے یکم جون 2023 کے دوران، ریاست منی پور کا دورہ کیا تھا اور حالات کا جائزہ لینے کے بعد امن کمیٹی کی تشکیل کا اعلان کیا تھا۔
وزیراعظم کا دفتر
وزیر اعظم نے سابق وزیر اعظم ڈاکٹر منموہن سنگھ کو ان کے یوم پیدائش کے موقع پر مبارکباد پیش کی
نئی دہلی، 26 ستمبر 2021
وزیر اعظم جناب نریندر مودی نے سابق وزیر اعظم ڈاکٹر منموہن سنگھ جی کو ان کے یوم پیدائش کے موقع پر مبارکباد پیش کی ہے۔
ایک ٹوئیٹ میں وزیر اعظم نے کہا؛
’’ہمارے سابق وزیر اعظم ڈاکٹر منموہن کو یوم پیدائش کی مبارکباد۔ میں ان کی طویل عمر اور بہترین صحت کے لئے دعاگو ہوں۔‘‘